Shimoliy Koreyadagi besh oylik qamoqdan so‘ng AQShning Nyu-York shahrida tahsil oluvchi 21 yoshli talaba ozodlikka chiqarildi. Ayni paytda u Janubiy Koreyada, deb yozmoqda New York Magazine. Janubiy Koreya fuqarosi hisoblangan Chju Von Mun doimiy ravishda AQShda istiqomat qiladi. Nyu-Yorkdagi biznes maktabini tamomlagandan so‘ng u Xitoy orqali Shimoliy Koreyaga sayohat qilishga qaror qilgan va 2015 yilning 22 aprel kuni hibsga olingan. Chju Von Munning ma’lum qilishicha, u o‘zining harakatlari noqonuniy ekanini bilmagan, biroq mazkur hodisa Shimoliy va Janubiy Koreya o‘rtasidagi munosabatlarga yaxshi ta’sir ko‘rsatishiga umid bildirdi. Ayni paytda Janubiy Koreya hodisa tafsilotlarini o‘rganmoqda.